కంది శ్రీనివాసరావు

కంది శ్రీనివాసరావు మెదక్ జిల్లాకు చెందిన నిజాం వ్యతిరేక ఉద్యమకారుడు, రాజకీయ నాయకుడు. ఇతను హుస్నాబాదు గ్రామంలో జన్మించగా ఐదేళ్ళ ప్రాయంలో ఉన్నప్పుడు కంది గ్రామానికి చెందిన దేశ్‌ముఖ్ దత్తత తీసుకున్నారు.మెదక్ జిల్లా స్వాతంత్ర్యోద్యమం - సమరయోధులు, రచన: ముబార్కపురం వీరయ్య, పేజీ 70 న్యాయవాద విద్య అభ్యసించిన శ్రీనివాసరావు కొంతకాలం న్యాయవాదిగా పనిచేశారు. 1947లో హైదరాబాదు సంస్థానపు నిజాం వ్యతిరేక పోరాటంలో పాల్గొని జైలుకు వెళ్ళారు. హైదరాబాదు సంస్థానం విమోచన అనంతరం విడుదలైనారు. 1952లో తొలి లోక్‌సభ ఎన్నికలలో మెదక్ నుంచి పోటీచేసి ఓటమి చెందారు. తర్వాత రాజకీయాలకు దూరమైనారు.
మూలాలు

వర్గం:తెలంగాణ విమోచనోద్యమంలో పాల్గొన్న సంగారెడ్డి జిల్లా వ్యక్తులు
వర్గం:సంగారెడ్డి జిల్లా న్యాయవాదులు